Pétur Pétursson læknir frá Höllustöðum er fáum mönnum líkur og það var ótrúleg skemmtun sem boðið var upp á í stórveislu sem hann stofnaði til vegna 60 ára afmælis síns . Samkvæmi í Sjallanum með mat og víni og skemmtidagskrá í fjóra tíma + dansiball við undirleik góðra vina hans . Það er ekki á hverjum degi sem menn verða vitni að svo ríkulegum samsöfnuðum hálfkæringi , stríðni , skopi og skætingi - sem þarna var tilfellið . Mér finnst ég ekki hafa skemmt mér betur afar lengi - kannski síðast þegar Pétur varð fimmtugur . Í morgun þegar ég fór síðan í messuna til að lesa lesturinn og syngja sálma eftir Jakob Tryggvason ( f. 1907 ) og fleira stórmenni - þá var ég ennþá upphafinn og sæll í sinni . Kærar þakkir frá föllnum prófkjörskandídat - sem hefur fengið að njóta félagsskapar þíns - með félögum um áratugaskeið . Pólitíkin heldur áfram að vera óræð og spennandi Ég sé ekki betur en flestir frambjóðendur og oddvitar gömlu flokkanna séu að klúðra framtíðartækifærum okkar . Af hverju í ósköpunum er þeim sem kalla eftir útvíkkun orðræðunnar einlægt haldið úti : Okkur sem - leggjum að mörkum eða sækjumst eftir endurnýjun og skarpari vinkli gagnvart framtíðinni - beinlínis krefjumst nýsköpunar í atvinnumálum og félagslegum lausnum ; - hvers vegna taka sitjandi stjórnmálamenn ekki fagnandi á móti okkur og leiða okkur að borði sínu - til að leggja að mörkum ?? Getur það verið að þetta sé endurseglun á því að valdahagsmunir til skamms tíma - ríki yfir hugmyndapólitík og drepi því alla framsækna sýn ? Framtíðarlandið - er ákall Ég hef lengi haldið því fram að Framtíðarlandið sé ákall eftir því að atvinnustefna og samfélagsstefna - sem svarar kröfum nútímans fái farveg - í gegn um stjórnmálaflokka . Ég hef ætlast til að Samfylkingin verði farvegur slíkrar stefnumótunar ; - ég trúi því enn að það sé mögulegt . Við vitum þó fullvel að margir af þingmönnum flokksins og frambjóðendur í lykilsætum - eru hvorki færir um að leiða slíka stefnumótun - og því miður alls ekki færir um að verða trúverðugir talsmenn slíks . Það má því vel vera að kosningar 2007 færi okkur niðurstöðu sem gæti bent til þess að nýsköpun Jafnarmannaflokks á Íslandi hafi mistekist . Hugmyndin þarf enganvegin sjálfkrafa að drepast með lélegum kosningaúrslitum Samfylkingar . Pétur og Ósk - eru ekki að kaupa málflutning KLM og EMS hér í NA-kjördæmi og flokkur Össurar var ekki sá sem fattar þetta . Framboð aldraðra og öryrkja er að mínu mati ótrúlega vond hugmynd . Aldraðir eru hvergi nærri einsleitur hópur . Hluti aldraðra eru vel stæðir - hafa það efnalega afar rímilegt - græddu á verðbólgu og neikvæðum vöxtum og mynduðu eignastofna sem engar eldri kysnlóðir hafa áður séð . Geta efnalega slappað af - og notið fjármunatekna og lágra skatta . Andleg velferð þeirra og lífsgæði eru kannski ekki alveg jafn afslöppuð . Aðrir hópar aldraðra eru eignalausir - hafa ekki umgjörð í fjölskyldu sem aðveldar þeim lífið - er ekki boðið upp á annað en einsemd í lélegu húsnæði - eða þá einangrun í herbergjum - jafnvel með óskyldum - sem eiga það eitt sameiginlegt sem er skortur á tækifærum . Fjöldinn allur af fólki á aldrinum 65 ára til 100 ara eru síðan allt þarna á milli - margir með ótrygg kjör - með eitthvað misjafnlega gott jafnvægi á fjölskylduumhverfi - og með viðkvæma afkomu . Það er viðfangsefni alvöru stjórnmálamanna - í stjórnarandstöðu að sækja trúnað þeirra hópa sem hafa orðið útundan í góðærinu ; sem hafa verið skertir - með öfgafullum tekjutengingum lífeyris . Hafa þurft að bera aukna skatta og greiða sjúkrakostnað . Þeir þurfa skýran valkost ; og einfalda útfærslu á því hvernig kerfisbreytingin sem hin breiða miðja og til vinstri ætlar að setja í gang strax eftir kosningar . Hún þarf fyrirheit ; dagsetningar og skuldbindingar í staðinn fyrir óljóst muldur . Hér þarf tímasett plan : Samfylkingin þarf að leggja það upp strax í þessum mánuði . Fyrst þingflokkurinn hefur ekki getað skilgreint þennan skýra valkost - þarf Ingibjörg að kalla aðra einstaklinga til . Skuggaráðuneytið ; Stormsveit úrbóta í öldrunarmálum þarf ekki að verða mjög sýnileg í formi andlita - en það þarf að mæla fyrir planinu og " selja það . " Jóhanna Sigurðardóttir var aðeins að hressast - og mál til komið að hún segði eitthvað beinlínis jákvætt til að bakka Ingibjörgu Sólrúnu upp . Jóhanna tók Jón Magnússon aðeins til bæna - gott Jóhanna . Hefði hins vegar álitið að það væri betra að tala skýrt við Frjálslynda - að verði rasískar áherslur áfram þeirra platform - þá sé stjórnarsamstarf við þá algerlega útilokað . Basta : ekki viðunandi að gefa færi á samstarfi við rasista um stjórnarsæti . Þeir eiga valið ! Jónína Ben fer nú alltaf svolítið út fyrir mörkin - eyðileggur fyrir sér oft ágætar hugmyndir - og réttlætiskennd hennar hefur slagsíðu sem mér finnst vera undirlögð af hefndarhug . Hefnigirni breytist oft í það sem má kalla beinan illvilja . Mér finnst Jónína þurfa að halda aftur af sér . Kannski þarf hún að fara í " afeitrun hugans " - og fá " stólpípu " sem hjálpar henni að komast frá illskunni sem hefur undirlagt hana um langan tíma og lesa má um í tölvupóstum og hennar eigin blaðagerinum . Flokkur allra jafnaðarmanna - eða félagshyggjumanna væri kannski betra yfirheiti . Sérkennilegur málflutningur Hauks Nikulássonar - um að Sjálfstæðismenn muni ekki geta kosið Ingibjörgu Sólrúnu . Gengur alveg gegn hans eigin málflutningi um víðtæka samstöðu . Kannski þurfum við einmitt að stíga út úr persónu - og einstaklings - áherslunni - yfir í hugmynda-pólitíkin . Þetta snýst auðvitað um hugmyndir - og samstöðu um hugmyndir Arfur Davíðs - sérframboð Steingríms j og upphlaupspólitík Össurar og málþóf Marðar - eru allt Morfís-æfingar . Andstæðingavæðing stjórnmála - ætti kannski að kalla þetta . Við þurfum að komast inn í samstöðu-áherslur - samstöðu um hugmyndir og réttlætis-viðmið . Erum við ekki meira og minna sammála um meginatriði ? Ég held það . Við viljum jöfnuð og tækifæri fyrir alla - við viljum ekki sjúklingagjöld - við viljum ekki vera í Íraksstríðinu með USA - VIÐ VILJUM - EKKI LÁNSKJARAVÍSITÖLUNA OG VAXTARÁNIÐ - VIÐ ERUM Á MÓTI OKRI Þorgerður Katrín skuldar Akureyri og landsbyggðinni - og áhugafólki um fagmennsku í fjölmiðlun - skýringar á því hvers vegna hún kýs að ganga gegn tillögum Blaðamannafélags Íslands um tilnefningu í stjórn Norræna Blaðamannaháskólans . Þorgerður Katrín skipar ritstjóra Morgunblaðsins í stað tilnefningar Birgis Guðmundssonar lektors við Háskólann á Akureyri . Þorgerður Katrín heldur því fram að það sé til að Háskólinn á Akureyri geti ekki dregið til sín hagsmuni - með því hugsanlega að byggja upp innanlands öflugri kennslu í fjölmiðlun á háskólastigi . Hvað meinar hún ? Ég leyfi mér að binda vonir við að nýr bæjarstjóri á Akureyri - Sigrún Björk - krefji menntamálaráðherra Sjálfstæðisflokksins svara við því hvers vegna hún setur ritstjóra Morgunblaðsins - inn í slíkt verkefni sem lýtur að breyttri skipuna á fjölmiðlamenntun á Norðurlöndum . Allir vita að verði það ofan á að efla innlenda menntun í fjölmiðlafræði - þá er Háskólinn á Akureyri í stellingum - einmitt undir forstu Birgis Guðmundssonar . Ætlar Þorgerður Katrín að halda enn áfram að leggja Háskólann á Akureyri í einelti ? Eru það tengsl ' Olafs Stephensen við Háskóla Íslands - eða bara vinskapur hans við Steingrím aðstoðarmann ÞKG sem ræður för . Hún þarf að svara fyrir málið - þetta er ekkert grín !